اسلام آباد (اے پی پی) وزیراعظم عمران خان پارینے کہ مہالو مقبوضہ جموں و کشمیر آ غیر کانودی کوزہ کننگ نا بھارتی کوشست و داسہ 25 ہزار ہندوستانی شاری تے ڈومیسائل سرٹیفیکیٹ جاری کننگ تون اوار مقبوضہ دامان اٹی آبادی نا تناسب ءِ بدل کننگ نا غٹ بھارتی چم آک سراسر غیر کانودی و چارمیکو جنیوا کنونشن تون اوار جہانی کانود و سلامتی کونسل نا قرارداد آتیان چپ ءُ۔ سے شنبے نادے آ تینا ٹویٹ اٹی اوپارے کہ ای دا معاملہ غا اقوام متحدہ نا سیکرٹری جنرل تون رابطہ کرینٹ و ای ایلو جہانی راہشون آتون ہم ہیت کننگ اٹی اُٹ۔ دا ناقابل قبول سمت اٹ بھارت نا پیش گامی ءِ توننگ المی ءِ کہ داڑان اہل کشمیر نا کانودی و جہانی وڑاٹ ضمانت شدہ حق آتیا پین زد تمک و سویلی ایشیا ٹی امن و سلامتی ءِ بھاز نسخان رسینگک۔
